غزل
 لیاقت امین
 گوات ءَ درہیں چراگ نہ کُشتاں تہ بہہ نہ اِنت
 تاموری ءِ گُبار لَگُشتاں تہ بہہ نہ اِنت
دیدار بیت ہدا چہ ہمک مہرمیں دل ءَ
 دیوانگی ءِ راز نہ گُشتاں تہ بہہ نہ اِنت
بَلّگ ءُُ بہار میزرنت آپ ءُُ سَراپ بیت
 کرگوشکے ءَ کہ پاد نہ شُشتاں تہ بہہ نہ اِنت
نہ سرجمیں گُمان چو ہاک ءِ پیالگ ءَ
 بد بَہتی ءَ رَزان نہ مُشتاں تہ بہہ نہ اِنت
وابانی دَرمْدان ءِسرا چمّّ اِیر بنت
 زیبائ ءَ دریگ شَمُشتاں تہ بہہ نہ اِنت
یاتانی آسیاب ءَ جگر ھون شنز اِتنت
 انسانے ءَ زہیر نہ درُشتاں تہ بہہ نہ اِنت
کُوہے رُدیت بُلور چَکیں باتن ءَ امین
 چو شیشگ ءَ چو سنگے ءَ پرُشتاں تہ بہہ نہ اِنت